section_heading: Životopis
paragraph_text: Dragutin Mašek rodio se u Zagrebu 1866. Završio je Klasičnu gimnaziju u Zagrebu 1884. godine.<ref>Koprek, Ivan, Thesaurus Archigymnasii, Zbornik radova u prigodi 400. godišnjice Klasične gimnazije u Zagrebu (1607. – 2007.), Zagreb, 2007., str. 917., ISBN 978-953-95772-0-7 U Grazu započinje studij medicine koji nastavlja u Beču gdje i diplomira 1890. Po povratku u Zagreb radi na kirurškom odjelu Bolnice milosrdnih sestara i istovremeno obavlja dužnost kotarskog fizika. 1908. biva promoviran u županijskog fizika. Preseljenjem bolnice postaje primarius novoosnovanog III. odjela u sklopu kojega razvija djelatnosti dermatovenerologije, otorinolaringologije i oftalmologije.